
Rezumat 


Istoricii ştiu că întâlnirea de la Teheran din 1943 a schimbat cursul celui de-Al Doilea 
Război Mondial (noi numim această întâlnire epocală pentru secolul al XX-lea, Teheran 1). Prima 
Conferinţă de la Teheran s-a desfășurat între 28 noiembrie şi | decembrie 1943 şi a fost organizată 
pentru punerea la punct a unor probleme de importanţă vitală pentru mersul celui de-Al Doilea 
Război Mondial şi organizarea lumii postbelice, ca urmare a marilor victorii aliate din cursul anului 
1943. A fost prima întâlnire a “Celor Trei Mari”: Franklin Delano Roosvelt, Winston Churchill şi 
Iosif Vissarionovici Stalin. 

Pe 19 iulie 2022 s-a desfăşurat întâlnirea Teheran 2... Anii următori ne vor spune dacă și 


întâlnirea Teheran 2 a marcat cursul actual al schimbărilor din lume! Noi subliniem că DA! 

RELEVANȚA PENTRU VIITOR A UNEI NOI ÎNTÂLNIRI: TEHERAN 2 


Întâlnirea Teheran 2 


Q Magazine a publicat o excelentă relatare şi interpretare a summitului de la Teheran din 


19 iulie 2022, în viziunea lui Gabriel Anghelescu (La Summitul tripartit de la Teheran s-a convenit: 
Dolarul american trebuie eliminat din comerțul global — Q Magazine, postat pe 20 iulie 2022). 
Liderii celor trei puteri regionale, Rusia, Iran şi Turcia, au urmărit prin organizarea acestei întâlniri, 
consolidarea relațiilor dintre ele, dar și marcarea rolului pe care îl au puterile suverane în Istoria 


lumii (Russian President Putin arrives in Iran for talks (msn.com), postat pe 19 iulie 2022): în 


avanpremieră la summit, gigantul gazier Gazprom a anunţat un acord de cooperare cu Teheranul; 
Rusia încearcă să-și consolideze influenţa în regiune, în ciuda tensiunilor anterioare cu Turcia şi 
Iran. Cele trei puteri regionale au o relaţie complexă de interese și conflicte comune, iar discuțiile 
dintre ele au avut loc la câteva zile după ce președintele american Joe Biden a vizitat aliaţii cheie 
ai Washingtonului din regiune - Arabia Saudită şi Israel, precum și teritoriile ocupate de 
palestinieni. 

La Teheran, cei trei lideri regionali, dar şi globali, s-au întâlnit bilateral, precum şi 
împreună în contextul Procesului de la Astana, un dialog instituit de cele trei ţări pentru a-şi rezolva 
divergenţele cu privire la viitorul Siriei, de pildă, unde toţi au forțe militare, dar interese 
conflictuale. Problema Siriei a fost excepțional sintetizată în articolul anterior citat din Q 
Magazine... 

Vladimir Putin a purtat un dialog diplomatic cu liderul suprem al Iranului, Ali Khamenei: 
„Legătura cu Khamenei este foarte importantă. Între noi s-a dezvoltat un dialog de încredere cu 
privire la cele mai importante probleme de pe agenda bilaterală și internaţională. În majoritatea 
problemelor, poziţiile noastre sunt apropiate sau identice”, a explicat luri Uşakov, consilierul de 


politică externă al lui Vladimir Putin. 


Poziţia Rusiei într-o lume multipolară 


În istoria lumii începe o nouă eră, în care doar statele cu adevărat suverane pot prezenta o 
dinamică ridicată de creştere: acest lucru a fost declarat de președintele rus Vladimir Putin (Putin: 
a new era of world history has come (pravda.ru), postat pe 20 iulie 2022): „Oricât de mult se 
străduiesc elite occidentale, așa-zise supranaționale să păstreze ordinea existentă a lucrurilor, 


urmează o nouă eră, o nouă etapă în Istoria lumii”, Potrivit lui, structura unipolară a lumii a servit 

anterior ca o frână pentru dezvoltare. Liderul rus este încrezător că un astfel de model s-a bazat pe 
iluzia exclusivităţii pentru că modelul împarte naţiunile în clasa întâi şi a doua, iar întreaga 
ideologie care stă la baza acestui model capătă treptat trăsăturile totalitarismului. 

Putin susține de mai mult Timp că „suveranitatea este libertatea dezvoltării naţionale și 
consideră că statele suverane pot servi drept exemplu în standardele „calităţii vieţii Oamenilor, 
protecția valorilor tradiționale, idealurile umaniste înalte”, în care o persoană devine „nu un mijloc, 
ci, cel mai înalt scop”. Putin a vorbit în repetate rânduri despre faptul că lumea unipolară este 
inacceptabilă ca model de dezvoltare globală. Cel mai important discurs al său pe această temă a 
fost discursul rostit la Conferinţa pentru securitate de la Miinchen din 2007. Acum înțelegem, dacă 
vrem, că tot ce au făcut Rusia, respectiv, SUA, după 2007 este legat de fapt de ideea suveranității 
într-o lume multi- sau uni polară... 

Decizia multor companii occidentale de a părăsi piaţa rusă face ca Rusia să înceapă să se 
mişte pentru a scăpa de dependenţa umilitoare, a subliniat preşedintele Putin, subliniind că 
dependenţa de tehnologiile străine este periculoasă, deoarece o astfel de dependenţă se extinde şi 
se mută dintr-o zonă în alta, inclusiv în zonele critice legate de tehnologia militară 


(https://english.pravda.ru/news/russia/153 154-putin_russia_west/, postat pe 20 iulie 2022). 


În discursul său la Forumul Economic Internaţional de la Sankt Petersburg din iunie 2022, 
Vladimir Putin a spus că tehnologiile pe care Rusia le dezvoltă ar trebui să fie mai bune decât 
tehnologiile din ţările occidentale. El a admis şi că înlocuirea absolută a importurilor este 
imposibilă şi a mai subliniat că, în cazul pierderii suveranităţii, Rusia ar produce „doar petrol, gaze, 
cioturi, şei şi cherestea rotundă...”. 

Experții consideră că în ultimii ani Rusia şi-a întărit semnificativ legăturile cu țările din 
Orientul Mijlociu, printre care Arabia Saudită, Turcia, Iran și Emiratele Arabe Unite; SUA, 
dimpotrivă, își pierde influenţa în regiune din cauza schimbărilor majore pe scena mondială 
(https://english.pravda.ru/news/world/153150-biden/, postat pe 20 iulie 2022). Acest lucru se 
întâmplă, printre altele, pentru că centrele locale de putere au o mare autonomie şi duc o politică 
externă din ce în ce mai independentă. Rusia a stabilit relaţii pragmatice cu ţările din Orientul 
Mijlociu, iar acest lucru confirmă că încercările Occidentului de a „îl duce pe Putin într-un colț 


diplomatic” nu au avut succes... 

Reuniunea dedicată exporturilor de cereale 


Vladimir Putin a discutat cu preşedintele Turciei, Recep Tayyip Erdogan, despre reluarea 
exporturilor de cereale din Rusia și Ucraina, blocate din cauza războiului (Vezi site-ul Acordul pe 
care îl aşteaptă toată Europa. Vladimir Putin a acceptat — Capital, postat pe 19 iulie 2022) : UE şi- 
a luat angajamente că nu încearcă să sancționeze alimentele, transporturile sau îngrășămintele 
rusești, dar Putin a evitat apelurile turceşti de a organiza o întâlnire comună în Turcia cu Ucraina 
pe această temă. Turcia, membră NATO, are o responsabilitate specială în temeiul Convenţiei de 
la Montreux din 1936 pentru traficul naval care intră în Marea Neagră. Turcia propune ca Rusia 
să permită navelor de cereale ucrainene să părăsească Odesa pe rute desemnate, urmând ca Rusia, 


Tucia şi Ucraina să verifice dacă navele nu poartă arme (vezi site-ul Putin heads for Tehran for 


Iran-Turkey talks over Ukraine (msn.com), postat pe 19 iulie 2022). 


Reuniunea dedicată exporturilor de cereale din Ucraina şi Rusia de la Teheran a fost 
continuată de negocieri în format multilateral în Turcia, unde au fost prezenţi reprezentanţi ai 
Guvernului de la Moscova, Guvernului de la Kiev, Guvernului de la Ankara şi ai ONU. A fost 


încheiat chiar un acord între părțile menționate, dar, aceasta este o altă poveste... 


